คำอธิบาย: สหกรณ์3 **ระเบียบสหกรณ์ออมทรัพย์มหาวิทยาลัยราชภัฏนครศรีธรรมราช จำกัด**

**ว่าด้วยทุนเพื่อการศึกษาอบรม พ.ศ. 2567**

……………………………………………….

อาศัยอำนาจตามความในข้อบังคับสหกรณ์ออมทรัพย์มหาวิทยาลัยราชภัฏนครศรีธรรมราช จำกัด ข้อ 76 (7) และข้อ 108 (12) ที่ประชุมคณะกรรมการดำเนินการ ชุดที่ 39 ครั้งที่ 12 วันที่ 27 เดือนธันวาคม พ.ศ. 2566 ได้มีมติกำหนดระเบียบสหกรณ์ออมทรัพย์มหาวิทยาลัยราชภัฏนครศรีธรรมราช จำกัด ว่าด้วยทุนเพื่อการศึกษาอบรม พ.ศ. 2567 ดังต่อไปนี้

ข้อ 1 ระเบียบนี้เรียกว่า "ระเบียบสหกรณ์ออมทรัพย์มหาวิทยาลัยราชภัฏนครศรีธรรมราช จำกัด ว่าด้วยทุนเพื่อการศึกษาอบรม พ.ศ. 2567"

ข้อ 2 ระเบียบนี้ให้ใช้บังคับตั้งแต่วันที่ 2 เดือน มกราคม พ.ศ. 2567 เป็นต้นไป

ข้อ 3 ให้ยกเลิกระเบียบสหกรณ์ออมทรัพย์สถาบันราชภัฏนครศรีธรรมราช จำกัด ว่าด้วยการใช้ทุนสะสมเพื่อการศึกษาอบรมทางสหกรณ์พ.ศ. 2549 และบรรดาระเบียบ ประกาศ คำสั่ง มติ หรือข้อตกลงอื่นใดซึ่งขัดหรือแย้งกับระเบียบนี้ และให้ใช้ระเบียบนี้แทน

ข้อ 4 ในระเบียบนี้

“สหกรณ์” หมายถึง สหกรณ์ออมทรัพย์มหาวิทยาลัยราชภัฏ

นครศรีธรรมราช จำกัด

“คณะกรรมการ” หมายถึง คณะกรรมการดำเนินการสหกรณ์

ออมทรัพย์มหาวิทยาลัยราชภัฏนครศรีธรรมราช จำกัด

“ประธานกรรมการ” หมายถึง ประธานกรรมการดำเนินการสหกรณ์

ออมทรัพย์มหาวิทยาลัยราชภัฏ

นครศรีธรรมราช จำกัด

“ผู้จัดการ” หมายถึง ผู้จัดการสหกรณ์ออมทรัพย์มหาวิทยาลัย

ราชภัฏนครศรีธรรมราช จำกัด

“สมาชิก” หมายถึง สมาชิกสหกรณ์ออมทรัพย์มหาวิทยาลัยราชภัฏ

นครศรีธรรมราช จำกัด

“ทุน” หมายถึง เงินทุนเพื่อการศึกษาอบรม

ข้อ 5 เงินที่จะนำเข้าบัญชีเงินทุนนี้คือ

1. เงินที่สหกรณ์จัดสรรจากกำไรสุทธิในที่ประชุมใหญ่ ตามข้อบังคับสหกรณ์

ข้อ 28 (5)

1. เงินอุดหนุน เงินบริจาค เงินช่วยเหลือ หรือเงินอื่นใดที่ได้รับจากบุคคล องค์การ

หรือสถาบัน

ข้อ 6 ทุนศึกษาอบรมให้ใช้จ่ายเพื่อการศึกษาอบรมสำหรับสมาชิก ตามวัตถุประสงค์ดังต่อไปนี้

1. เพื่อจัดซื้อวัสดุครุภัณฑ์ อุปกรณ์ในการศึกษาอบรม
2. เพื่อจัดซื้อเอกสารทางวิชาการเกี่ยวกับสหกรณ์ และเอกสารทางวิชาการอื่น ๆ ที่เกี่ยวข้องกับอาชีพของสมาชิก
3. เพื่อเป็นทุนการศึกษาอบรมแก่สมาชิก
4. เพื่อใช้จ่ายในการให้การศึกษาอบรม การสัมมนา การวิจัย การทัศนศึกษาและดูงาน

การศึกษาค้นคว้า และการจัดกิจกรรมอื่น ๆ ที่เกี่ยวกับหรือเนื่องในการจัดให้สำเร็จตามวัตถุประสงค์ของการให้การศึกษาอบรมทางสหกรณ์

ให้คณะกรรมการดำเนินการรายงานการใช้จ่ายเงิน ว่าด้วยทุนเพื่อการศึกษาอบรม พ.ศ. 2567 ในรอบปีทางบัญชีที่ผ่านมาให้ที่ประชุมใหญ่สามัญทราบ ในโอกาสแรกที่พึงกระทำได้

ข้อ 7 ให้คณะกรรมการพิจารณาอนุมัติจ่ายเงินตามจำนวนที่เห็นสมควร เว้นแต่ในกรณีเร่งด่วนให้ประธานกรรมการมีอำนาจอนุมัติวงเงินครั้งละไม่เกิน 20,000 บาท และรายงานให้คณะกรรมการรับทราบ


ข้อ 8 เมื่อผู้มีอำนาจอนุมัติการจ่ายเงินแล้ว ให้ผู้จัดการหรือเจ้าหน้าที่สหกรณ์ที่ได้รับมอบหมายจากผู้จัดการหรือกรรมการดำเนินการที่ปฏิบัติหน้าที่ผู้จัดการ ตามที่คณะกรรมการดำเนินการมอบหมายแล้วแต่กรณีเบิกจ่ายได้

ข้อ 9 การเก็บรักษา หลักฐานทางการเงิน ทางบัญชี การตรวจสอบให้เป็นไปตามระเบียบว่าด้วยการรับจ่ายและเก็บรักษาเงินสดของสหกรณ์

ข้อ 10 ให้สหกรณ์จัดทำบัญชี ว่าด้วยทุนเพื่อการศึกษาอบรม พ.ศ. 2567 แยกไว้โดยเฉพาะ และให้มีการปิดบัญชีปีละครั้ง โดยให้ถือรอบปีทางบัญชีของสหกรณ์เป็นหลัก

ข้อ 11 ให้ประธานกรรมการรักษาการให้เป็นไปตามระเบียบนี้

ประกาศ ณ วันที่ 28 เดือน ธันวาคม 2566



(ผศ.ดร.อรรครา ธรรมาธิกุล)

ประธานกรรมการ

สหกรณ์ออมทรัพย์มหาวิทยาลัยราชภัฏนครศรีธรรมราช จำกัด